Regeringens klimaambitioner

I december indgik et bredt flertal af Folketingets partier en aftale om en Klimalov.

Den forpligter den til enhver tid siddende regering til at arbejde for at nedbringe Danmarks udledning af drivhusgasser med 70 procent i forhold til niveauet i 1990.

Klimaloven var et vigtigt punkt i det forståelsespapir, som Socialdemokratiet, Enhedslisten, SF og De Radikale blev enige om efter valget.

I forståelsespapiret står der desuden:

"Klimaloven skal umiddelbart efter følges af en klimahandlingsplan, der skal bidrage til at sikre, at de nationale reduktionsmål nås."